ஜிட்டு. கிருஷ்ணமூர்த்தி அறக்கட்டளைகள்

ஜிட்டு. கிருஷ்ணமூர்த்தி அறக்கட்டளைகள் (Krishnamurti foundations) என்பது இந்தியத் தத்துவ அறிஞர்  ஜிட்டு கிருஷ்ணமூர்த்தி (1895–1986) மற்றும் அவரது கூட்டாளிகள் இணைந்து 1960ஆம் ஆண்டுகளின் இறுதிகளிலும்,  1970களின் தொடக்கத்திலும், இந்தியா, ஸ்பெயின், ஐக்கிய அமெரிக்கா, ஐக்கிய இராச்சியம் போன்ற நாடுகளில் நிறுவப்பட்ட  இலாப நோக்கற்ற அமைப்பு ஆகும். 

ஜிட்டு கிருஷ்ணமூர்த்தியின் ஆயிரக்கணக்கான சொற்பொழிவுகள், விவாதங்கள் மற்றும் எழுத்துக்களைப் படியெடுத்து மக்களிடம் கொண்டு செல்கின்றனர். மேலும் ஜிட்டு. கிருஷ்ணமூர்த்தியின் எட்டு தசாப்த கால இருப்பை உள்ளடக்கிய அசல் பொருட்களின் காப்பகங்களைப் பராமரிக்கின்றனர். கிருஷ்ணமூர்த்தியின் தத்துவத்தை ஆராயும் நிகழ்வுகளையும் அவர்கள் ஏற்பாடு செய்கிறார்கள்/ மேலும் கல்வி குறித்த அவரது கருத்துக்களை ஊக்குவிக்கவும் பயன்படுத்தவும் உருவாக்கப்பட்ட தன்னாசிப் பள்ளிகளை மேற்பார்வையிடுகிறார்கள்.
விளக்கம்
ஜித்து கிருஷ்ணமூர்த்தியின் (1895–1986) வாழ்க்கை மற்றும் போதனைகள் 20ம் நூற்றாண்டின் பெரும்பகுதியை உள்ளடக்கியது. அவரது சொந்த வாழ்க்கையில் போதனைகளைப் புரிந்துகொள்வதில் ஆர்வமுள்ளவர்களுக்காக சேவையை வழங்குவதாக அறக்கட்டளைகள் கூறுகிறது.கிருஷ்ணமூர்த்தியின் அசல் படைப்புகளின் கையொழுத்துப் பிரதிகள், புத்தகங்கள், படியெடுத்தல்கள் மற்றும் நூற்றுக்கணக்கான சொற்பொழிவுகள் மற்றும் விவாதங்கள், கூட்டங்கள் மற்றும் உரையாடல்கள் மிண்ணனு வடிவில் அறக்கட்டளைகள் விரிவான காப்பகத்தைப் பராமரிக்கிறது. கிருஷ்ணமூர்த்தியின் கடிதங்கள், புகைப்படங்கள் மற்றும் அவரைப் பற்றிய குறிப்புப் பொருட்களின் தொகுப்பும், அவரது வாழ்க்கை மற்றும் அவரது படைப்புகளும் உள்ளது.

கிருஷ்ணமூர்த்தியின் 60க்கும் மேற்பட்ட புத்தகங்கள் இவ்வறக்கட்டளைகளால் அச்சிடப்பட்டுள்ளது. சுமார் 300 காணொளிகள் மற்றும் 400 ஆடியோ கேசட்டுகள் கிடைக்கின்றது. ஜிட்டு. கிருஷ்ணமூர்த்தியின் நூல்கள் ஐரோப்பிய மற்றும் இந்திய மொழிகள் மற்றும் ஜப்பானிய, கான்டோனீஸ், மாண்டரின், ரஷ்ய, கொரியா மற்றும் ஹீப்ரு உட்பட 30 க்கும் மேற்பட்ட மொழிகளில்  மொழிபெயர்க்கப்பட்டு வருகிறது. 
 அறக்கட்டளைகள்

 கிருஷ்ணமூர்த்தி அறக்கட்டளை, பரோக்வுட் பார்க், பிராம்டீன், இங்கிலாந்து, ஐக்கிய இராச்சியம்
 கிருஷ்ணமூர்த்தி அறக்கட்டளை, ஓஜாய், கலிபோர்னியா, ஐக்கிய அமெரிக்க நாடுகள்
 கிருஷ்ணமூர்த்தி அறக்கட்டளை, சென்னை,  தமிழ்நாடு, இந்தியா
 கிருஷ்ணமூர்த்தி அறக்கட்டளை, பார்சிலோனா, ஸ்பெயின்

கல்வி தத்துவம்
கிருஷ்ணமூர்த்தியின் உலகக் கண்ணோட்டத்தின் மையமாக கல்வி அமைகிறது. கிருஷ்ணமூர்த்தி தனது வாழ்நாள் முழுவதும் கல்வியைப் பற்றிப் பேசிக் கொண்டிருந்தார். அது உள்புதுப்பித்தலுக்கு மட்டுமல்ல; சமூக மாற்றத்திற்கும் ஒரு முகவராக இருந்தது. கிருஷ்ணமூர்த்தி அறக்கட்டளை இந்தியா (KFI) மற்றும் அவரது ஆதரவாளர்களால் சுயாதீனமாகத் தொடங்கப்பட்ட பிற பள்ளிகள், குழந்தைகளின் போதனைக்கான அமைப்புகளாக இல்லை. மாறாக மாணவர்களும், ஆசிரியர்களும் மலர்ந்து வளரக்கூடிய இடங்களாகவும், எதிர்கால சந்ததியினரை தயார்படுத்தக்கூடிய இடங்களாகவும் உள்ளன என்று கிருஷ்ணமூர்த்தி வலியுறுத்தினார். ஏனெனில் பள்ளிகள் அதற்காகவே உள்ளன.
கிருஷ்ணமூர்த்தி ஆதரவாளர்கள் உலகம் முழுவதும் பல பள்ளிகளை நிறுவினர்.See As The River Joins The Ocean: Reflections about J. Krishnamurti, by Giddu Narayan, Edwin House Publishing 1999, p 64. 
 அறக்கட்டளை பள்ளிகள்  
 பிராக்வுட் பார்க் பள்ளி, ஐக்கிய இராச்சியம் 
 ஓக் குரோவ் பள்ளி, ஐக்கிய அமெரிக்க நாடுகள் 
 ரிஷி வேலி பள்ளி, மதனப்பள்ளி, ஆந்திரப் பிரதேசம், இந்தியா 
 ராஜ்காட் பெசன்ட் பள்ளி, வாரணாசி, இந்தியா 
 KFI பாடசாலை, சென்னை, இந்தியா
 ரிஷி பள்ளத்தாக்கு பள்ளி, பெங்களூரு, இந்தியா
 சகாயத்திரி பள்ளி, புனே, இந்தியா

படிப்பு மையங்கள் 
 கிருஷ்ணமூர்த்தி ஆய்வு மையம், பிராக்வுட் பார்க், ஐக்கிய இராச்சியம்
 பெப்பர் ட்ரீ ரிட்ரீட், ஓஜாய், கலிபோர்னியா, ஐக்கிய அமெரிக்க நாடுகள் 
 ராஜ்காட் கல்வி மையம், ராஜ்காட் கோட்டை, இந்தியா 
 ரிஷி பள்ளத்தாக்கு வளாகம், பெங்களூரு, இந்தியா 
 கிருஷ்ணமூர்த்தி ஆய்வு மையம் சகாயத்திரி, புனே, இந்தியா 
 KFI மும்பை, இந்தியா 
 கிருஷ்ணமூர்த்தி மையம், கொல்கத்தா, இந்தியா 
 KFI மையம்,  கட்டாக், இந்தியா 
 இமயமலையில் உள்ள கிருஷ்ணமூர்த்தி மையம்,  உத்தரகாசி, இந்தியா 
 கிருஷ்ணமூர்த்தி மையம், கொழும்பு, இலங்கை 
 கிருஷ்ணமூர்த்தி படிப்பு மையம், ஸ்ரீ ஜெயவர்தனபுர கோட்டை, இலங்கை
மேற்கோள்கள்

வெளி இணைப்புகள்
 J Krishnamurti Online
  Krishnamurti Foundation Trust
 Krishnamurti Foundation India
 Krishnamurti Foundation of America
 J Krishnamurti Centre
 Jiddu Krishnamurti International Centre
 Brockwood Park School
 Journal of the Krishnamurti Schools

பகுப்பு:இந்தியத் தொண்டு நிறுவனங்கள்
பகுப்பு:ஐக்கிய அமெரிக்க அமைப்புகள்
பகுப்பு:பிரித்தானிய அமைப்புகள்